Міхаіл Гуцарыеў

**Міхаіл Сафарбекавіч Гуцарыеў** (; нар. , Акмалінск, Казахская ССР, СССР) — расейскі прадпрымальнік, палітык і пясьняр, які зьяўляецца адным з галоўных прыватных інвэстараў у Беларусі й даўнім папьлечнікам Аляксандара Лукашэнкі. Фігурант санкцыйных сьпісаў ЭЗ, Вялікабрытаніі, шэрагу іншых краінаў зь лета 2021 году.

## Біяграфія
Гуцарыеў ​​вучыўся ў  і , а таксама і ў  на юрыста. У 1992 годзе заснаваў расейскую фінансавую ўстанову «». У 1995 годзе Гуцарыеў ​​быў абраны ў Дзяржаўную думу Расеі, ў 2000 годзе быў пераабраны дэпутатам Думы. У студзені 2000 году быў абраны старшынёю расейскага ААТ «», а ў 2002 годзе заснаваў кампанію «». Паводле амэрыканскага часопісу «Forbes», Гуцарыеў ​​– адзін з самых багатых расейцаў. Таксма ён мае й кіпрскі пашпарт.

У ліпені 2007 году Гуцарыеў ​​публічна абвясьціў, што ўрад Расеі аказвае на яго ціск. Ён паведаміў, што прадае «» кампаніі «», якая належыць расейскаму прадпрымальніку . Ціск быў выкліканы расейскім палітыкам , тагачасным прэзыдэнтам Інгушэтыі, які прад’явіў да Гуцарыева непад’ёмныя фінансавыя патрабаваньні, якія той адхіліў.

Гуцарыеў ​​жыў у Вялікабрытаніі з 2008 году. Расейскі ўрад падаў хадайніцтва пра яго выдачу. Вярнуўся ў Расею ў 2010 годзе, пасьля таго як усе абвінавачваньні былі зьнятыя, а крымінальныя справы закрытыя.

Гуцарыеў таксама актыўна займаецца паэзіяю, піша тэксты сьпеваў. Напрыклад, разам з Шарон Вон ён напісаў лірыку для ўдзельніцы ад Малдовы ў Конкурсе песьні Эўрабачаньне-2021 .

Гуцарыеў пабудаваў элітную прыватную гімназію ў Драздах, якую скончыў Мікалай Лукашэнка.

У кастрычніку 2021 году Гуцарыеў ​​разам з чальцамі сваёй сям’і быў узгаданы ў .

У 2022 годзе сумеснае расьсьледаваньне ,  ды  знайшло некалькі аб’ектаў нерухомасьці ў Лёндане, якія належаць Саіду Гуцэрыеву, сыну Міхаіла. Раней прыналежная Саіду нерухомасьць згадвалася ў «». Прадстаўнікі сям’і заявілі журналістам, што ў Саіда няма дзелавых сувязяў зь яго бацькам і што Міхаіл ня мае дачыненьня да гэтых актываў, у той жа час значная частка гэтых аб’ектаў была набытая, калі Саід яшчэ вучыўся і не займаўся бізнэсам.

### Асабістае жыцьцё
Жанаты на Аксане Гуцарыевай і мае дзяцей. У жніўні 2007 году пасьля нераскрытай атакі памёр сын Гуцарыева.

## Санкцыі ЭЗ, іншых краінаў

21 чэрвеня 2021 году быў унесены ў Чорны сьпіс Эўразьвязу ў якасьці асобы, якая атрымлівае выгаду ад рэжыму Лукашэнкі й падтрымлівае яго. Пры абгрунтаваньні ўвядзеньня санкцыяў Рада Эўрапейскага зьвязу адзначыла, што Гуцарыеў, які мае дзелавыя інтарэсы ў Беларусі ў шэрагу сфэраў, як даўні сябар Аляксандра Лукашэнкі назапасіў значнае багацьце і ўплыў сярод палітычнай эліты Беларусі. Да прыкладу, падкантрольная Гуцырыеву «Сафмар» была адзінаю расейскаю нафтаваю кампаніяю, якая працягнула пастаўляць нафту на беларускія нафтаперапрацоўчыя заводы падчас энэргетычнага крызісу паміж Беларусьсю й Расеяю 2020 году.

Гуцарыеў таксама падтрымліваў Лукашэнку ў спрэчках з Расеяю з нагоды паставак нафты. Ягоная кампанія «Слаўкалій» будуе Нежынскі горна-абагачальны камбінат па вытворчасьці хлёрыстага калію на базе  недалёка ад Любані, у той час як за самую буйную інвэстыцыю ў краіну на два мільярды даляраў ЗША Лукашэнка паабяцаў перайменаваць Любань у Гуцарыеўск. Лукашэнка стаў на абарону Гуцырыева пасьля таго, як супраць яго ў Расеі была ўзбуджаная крымінальная справа, а таксама падзякаваў яму за ахвяраваньні на дабрачыннасьць і шматмільярдныя інвэстыцыі ў Беларусь. Паведамляецца, што Гуцарыеў падарыў Лукашэнку раскошныя падарункі. 

Гуцарыеў таксама заявіў, што зьяўляецца ўладальнікам рэзыдэнцыі, якая дэ-факта належыць Лукашэнку, тым самым пакрываючы яго, і, паводле паведамленьняў, прысутнічаў на таемнай інаўгурацыі Лукашэнка 23 верасьня 2020 году. У кастрычніку 2020 году Лукашэнка й Гуцарыеў зьявіліся на адкрыцьці царквы, якую апошні спансаваў. Паводле паведамленьняў СМІ, калі ў жніўні 2020 году былі звольненыя страйкуючыя супрацоўнікі беларускіх дзяржаўных СМІ, работнікі расейскіх СМІ былі дастаўлены ў Беларусь самалётам Гуцырыева для замены звольненых і пасяліліся ў менскім гатэлі «Рэнэсанс», які належыць Гуцырыеву. 

6 ліпеня 2021 году да санкцыяў ЭЗ далучыліся Альбанія, Ісьляндыя, Ліхтэнштайн, Нарвэгія, Паўночная Македонія, Чарнагорыя, 7 ліпеня 2021 году – Швайцарыя. 9 жніўня 2021 году Вялікабрытанія ўвяла санкцыі супраць Гуцарыева і забараніла тэхнічнае абслугоўваньне яго самалётаў. Эўрапейскія санкцыі ўключаюць забарону на ўезд у краіны ЭЗ і замарожваньне пэрсанальных актываў у іх. Паводле газэты «», яны павінны былі выклікаць праблемы й для падкантрольных Гуцырыеву прадпрыемстваў. 24 чэрвеня 2021 году Гуцарыеў выйшаў з рады дырэктараў «».

2 сьнежня 2021 году ЗША ў рамках чарговага беларускага санкцыйнага пакету ўвялі санкцыі супраць кампаніі «Слаўкалій» і яе верталёта.

У 2022 годзе санкцыі супраць Гуцэрыева ўвялі Аўстралія, Канада, Новая Зэляндыя ды Украіна.

## Глядзіце таксама
* 

## Крыніцы


## Вонкавыя спасылкі
* RIA Novosti:New law allows fugitive businessman Gutseriyev to return to Russia

Катэгорыя:Расейскія прадпрымальнікі
Катэгорыя:Расейскія паэты
Катэгорыя:Чорны сьпіс ЭЗ